Lüsi Lyu

Lüsi Lyu (; ) — ABŞ aktrisası, rejissoru və ictimai xadim. O, UNICEF-in xoşməramlı səfiri olmuşdur.

O, daha çox Çarlinin mələkləri (“Charlie's Angels”) və Billi öldürmək (“Kill Bill”) filmlərindəki rolları, həmçinin Elementar (“Elementary”) adlı televiziya serialında Con Vatson obrazını canlandırması ilə tanınır. O, Hollivudda uğurlu karyerası ilə yanaşı, insan alverinə qarşı mübarizə və humanitar fəaliyyət sahəsindəki təşəbbüsləri ilə də məşhurdur.

UNICEF səfiri kimi o, xüsusilə qadın və uşaqların müdafiəsi, insan alverinin qarşısının alınması və təhsil imkanlarının genişləndirilməsi istiqamətində fəal iş aparır.

 Bioqrafiyası 
Lüsi Lyu 2 dekabr 1968-ci ildə Nyu-York şəhərinin Kvins rayonunda, Tayvandan köç etmiş çinli ailədə anadan olmuşdur. Onun atası inşaat mühəndisi, anası isə tərcüməçi idi. Lyu uşaq yaşlarından incəsənətə maraq göstərmiş və məktəb illərində həm rəssamlıq, həm də aktyorluqla məşğul olmuşdur. O, Nyu-York Universitetində bir müddət təhsil aldıqdan sonra Miçiqan Universitetinə keçmiş və burada Asiya dilləri və mədəniyyəti ixtisasları üzrə bakalavr dərəcəsi almışdır. Universitet illərində teatr səhnəsində çıxış etməyə başlayaraq aktyorluğa marağı daha da güclənmişdir.

Lüsi Lyu aktyorluq fəaliyyətinə 1991-cı illərin əvvəllərində televiziya seriallarında epizodik rollarla başlamışdır. O, ilk dəfə geniş tanınırlıq qazandığı obrazı — Ally McBeal serialındakı Ling Woo rolunu 1998–2002-ci illərdə canlandırmışdır. Bu obraz Lüsi Lyuya həm tənqidçilərin rəğbətini, həm də Emmi mükafatına namizədlik qazandırmışdır.

2000-ci ildə o, Çarlinin mələkləri filmində Demi Mur və Kemoran Diaz ilə birlikdə rol almış və filmin uğuru onu beynəlxalq səviyyədə məşhur etmişdir. Daha sonra Billi öldürmək: 1-ci hissə (2003) filmində Kventin Tarantinonun rejissorluğu altında canlandırdığı O-Ren İşi obrazı ilə kino tarixində unudulmaz rollardan birinə imza atmışdır.

 İstinadlar 

Kateqoriya:Kuinsdə doğulanlar
Kateqoriya:ABŞ fotomodelləri
Kateqoriya:XX əsr ABŞ aktrisaları
Kateqoriya:XXI əsr ABŞ aktrisaları
Kateqoriya:ABŞ televiziya aktrisaları
Kateqoriya:ABŞ teatr aktrisaları